CELEX: 32018R1472
Language: hu
Date: 2018-09-28 00:00:00
Title: A Bizottság (EU) 2018/1472 rendelete (2018. szeptember 28.) az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének a kosnil, kárminsav, kárminok (E 120) tekintetében történő módosításáról (EGT-vonatkozású szöveg.)

3.10.2018   
               
               
                  HU
               
               
                  Az Európai Unió Hivatalos Lapja
               
               
                  L 247/1
               
            
         A BIZOTTSÁG (EU) 2018/1472 RENDELETE
         (2018. szeptember 28.)
         az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének a kosnil, kárminsav, kárminok (E 120) tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére és 14. cikkére,
         mivel:
         
                     (1)
                  
                  
                     Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
                  
               
                     (2)
                  
                  
                     A 231/2012/EU bizottsági rendelet (2) meghatározza az 1333/2008/EK rendelet II. és III. mellékletében felsorolt élelmiszer-adalékanyagok specifikációit.
                  
               
                     (3)
                  
                  
                     A kosnil, kárminsav, kárminok (E 120) anyag egy, az 1333/2008/EK rendelet II. melléklete szerint számos élelmiszerben színezékként engedélyezett anyag.
                  
               
                     (4)
                  
                  
                     Az 1333/2008/EK rendelet 32. cikkének (1) bekezdése úgy rendelkezik, hogy a 2009. január 20. előtt az Unióban már engedélyezett élelmiszer-adalékanyagok tekintetében az Európai Élelmiszerbiztonsági Hatóság (a továbbiakban: Hatóság) új kockázatértékelést végez.
                  
               
                     (5)
                  
                  
                     E célból a 257/2010/EU bizottsági rendelet (3) programot hoz létre az élelmiszer-adalékanyagok újraértékelésére, amely alapján a színezékek újraértékelését 2015. december 31-ig el kellett végezni.
                  
               
                     (6)
                  
                  
                     2015. november 18-án a Hatóság tudományos szakvéleményt adott ki a kosnil, kárminsav, kárminok (E 120) anyag élelmiszer-adalékanyagként történő újraértékeléséről (4). Ebben a Hatóság azt a következtetést vonta le, hogy a jelenlegi adatok alapján nincs ok az E 120 anyagra megállapított megengedhető napi bevitel (ADI) értékének újraértékelésére, valamint hogy az expozícióra vonatkozó pontosított becslések értékei minden népességi csoport esetében az ADI alatt maradtak. Ugyanakkor a Hatóság ajánlotta a jelenlegi „kosnil, kárminsav, kárminok” elnevezés felülvizsgálatát, hogy az pontosabban tükrözze az élelmiszer-adalékanyagként felhasznált anyagot, valamint ajánlotta a specifikációk aktualizálását a figyelembe nem vett anyagok százalékos aránya, a toxikus elemek felső határértékei és a fehérjeszerű vegyületek jelenléte tekintetében.
                  
               
                     (7)
                  
                  
                     Az 1333/2008/EK rendelet 10. cikkének (3) bekezdése értelmében a jóváhagyott élelmiszer-adalékanyagok uniós jegyzékét az 1331/2008/EK európai parlamenti és tanácsi rendeletben (5) említett eljárásnak megfelelően kell módosítani.
                  
               
                     (8)
                  
                  
                     Az 1331/2008/EK rendelet 3. cikkének (1) bekezdése úgy rendelkezik, hogy az élelmiszer-adalékanyagok uniós jegyzékének naprakésszé tétele vagy a Bizottság kezdeményezésére, vagy pedig kérelem alapján történhet.
                  
               
                     (9)
                  
                  
                     Ezért helyénvaló módosítani az 1333/2008/EK rendelet II. mellékletét és a 231/2012/EU bizottsági rendelet mellékletét.
                  
               
                     (10)
                  
                  
                     A módosítások érvénybe lépése előtt elegendő időt kell biztosítani arra, hogy az élelmiszer-vállalkozók felkészülhessenek az e rendeletben meghatározott új követelmények teljesítésére.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1333/2008/EK rendelet II. mellékletében az „E 120 Kosnil, kárminsav, kárminok” anyagra történő valamennyi hivatkozás helyébe az „E 120 Kárminsav, kármin” elnevezést kell léptetni.
         
         
            2. cikk
            A 231/2012/EU rendelet melléklete e rendelet mellékletének megfelelően módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. október 23-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 28-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 354., 2008.12.31., 16. o.
         
         
            (2)  A Bizottság 231/2012/EU rendelete (2012. március 9.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról (HL L 83., 2012.3.22., 1. o.).
         
            (3)  A Bizottság 257/2010/EU rendelete (2010. március 25.) az élelmiszer-adalékanyagokról szóló 1333/2008/EK európai parlamenti és tanácsi rendelet szerint jóváhagyott élelmiszer-adalékanyagok újraértékelésére kidolgozott program létrehozásáról (HL L 80., 2010.3.26., 19. o.).
         
            (4)  EFSA Journal 2015; 13(11):4288.
         
            (5)  Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
      
      
         
            MELLÉKLET
            A 231/2012/EU rendelet mellékletében az „E 120 Kosnil, kárminsav, kárminok” anyagra vonatkozó bejegyzés helyébe a következő szöveg lép:
            
               
                           „E 120 KÁRMINSAV, KÁRMIN
                           
                        
                     
                           
                              Szinonimák
                           
                        
                        
                           CI Natural Red 4
                        
                     
                           
                              Fogalommeghatározás
                           
                        
                        
                           A kárminsavat a Dactylopius coccus Costa rovar nőnemű példányainak szárított testéből álló kosnilból állítják elő vizes, vizes-alkoholos vagy alkoholos extrakcióval.
                           A kármin a kárminsav alumíniumlakkja, melyben az alumínium és a kárminsav mólaránya feltehetően 1:2.
                           A színező alkotórész a kárminsav. Kisebb mennyiségben jelen lehet amin formájában is, 4-aminkárminsavként.
                           A kereskedelmi forgalomban kapható termékekben a színező kárminsav alkotórész ammónium-, kalcium-, kálium- vagy nátrium-kationokkal (vagy ezek kombinációjával) asszociálódhat, és ezek a kationok feleslegben is jelen lehetnek. A kereskedelmi forgalomban kapható termékekben jelen lehet a rovarból származó fehérjeszerű anyag is.
                        
                     
                           Színindexszám
                        
                        
                           75470
                        
                     
                           Einecs
                        
                        
                           Kárminsav: 215-023-3; kármin: 215-724-4
                        
                     
                           Kémiai név
                        
                        
                           7-β-D-Glükopiranozil-3,5,6,8-tetrahidroxi-1-metil-9,10-dioxo-antracén-2-karbonsav (kárminsav); a kármin az említett sav hidratált alumíniumkelátja
                        
                     
                           Kémiai képlet
                        
                        
                           C22H20O13 (kárminsav)
                        
                     
                           Molekulatömeg
                        
                        
                           492,39 (kárminsav)
                        
                     
                           Analitika
                        
                        
                           Legalább 90 % kárminsavtartalom; a kelátokban legalább 50 % kárminsav.
                        
                     
                           
                              Leírás
                           
                        
                        
                           Vöröstől a sötétvörösig változó színű, morzsálódó szilárd anyag vagy por
                        
                     
                           
                              Azonosítás
                           
                        
                        
                            
                        
                     
                           Spektrometria
                        
                        
                           Kárminsav:
                           
                                        
                                    
                                    
                                       A maximuma vizes ammóniaoldatban kb. 518 nm-nél van
                                    
                                 
                                        
                                    
                                    
                                       A maximuma hígított sósavoldatban kb. 494 nm-nél van
                                    
                                 
                                        
                                    
                                    
                                       E 1 %/1 cm 139 legfeljebb kb. 494 nm hígított sósavoldatban
                                    
                                 4-Aminkárminsav:
                           
                                        
                                    
                                    
                                       A maximuma vizes ammóniaoldatban 535 nm-nél van
                                    
                                 
                                        
                                    
                                    
                                       A maximuma hígított sósavoldatban 530 nm-nél van
                                    
                                 
                                        
                                    
                                    
                                       E 1 %/1 cm 260 legfeljebb kb. 535 nm vizes ammóniaoldatban, pH 9,5
                                    
                                 A kereskedelmi forgalomban kapható termékekben a kárminsav annak aminjától egy HPLC-vizsgálattal megkülönböztethető
                        
                     
                           
                              Tisztaság
                           
                        
                        
                            
                        
                     
                           Oldószermaradékok
                        
                        
                           Etanol:
                           Metanol:
                        
                        
                           Legfeljebb 150 mg/kg
                           Legfeljebb 50 mg/kg
                        
                     
                           Összes hamu
                        
                        
                           Kárminsav:
                           Kármin:
                        
                        
                           Legfeljebb 5 %
                           Legfeljebb 12 %
                        
                     
                           Fehérje (N × 6,25)
                        
                        
                           Kárminsav:
                           Kármin:
                        
                        
                           Legfeljebb 2,2 %
                           Legfeljebb 25 %
                        
                     
                           4-Aminkárminsav
                        
                        
                           A kárminsavhoz viszonyítva legfeljebb 3 %
                        
                     
                           Oldhatatlan anyag a hígított ammóniában
                        
                        
                           Kármin: Legfeljebb 1 %
                        
                     
                           Arzén
                        
                        
                           Legfeljebb 1 mg/kg
                        
                     
                           Ólom
                        
                        
                           Legfeljebb 1,5 mg/kg
                        
                     
                           Higany
                        
                        
                           Legfeljebb 0,5 mg/kg
                        
                     
                           Kadmium
                        
                        
                           Legfeljebb 0,1 mg/kg
                        
                     
                           
                              Mikrobiológiai kritériumok
                           
                        
                        
                            
                        
                     
                           
                              Salmonella spp.
                        
                        
                           10 g-ban nem mutatható ki
                        
                     
                  
                     E színezék alumíniumlakkjai is használhatók
                  .”